अंडर-14 लड़कों में अभिषेक और लड़कियों में ऋचा बनी बेस्ट प्लेयर
ईशान, वैष्णवी अंडर-17 कैटेगरी में बेस्ट प्लेयर
किदवईनगर स्थित आत्म देवकी निकेतन स्कूल में एनुअल स्पोर्ट्स मीट का आयोजन किया गया। कार्यक्रम में बीजेपी के डिस्ट्रिक्ट प्रेसिडेंट प्रवीण बांसल ने मुख्य अतिथि के तौर पर शिरकत की। स्कूल प्रिंसिपल मृधु अब्लाश ने सभी मेहमानों का स्वागत किया। प्रवीण बांसल, स्कूल के चेयरमैन हीरालाल जैन, प्रेसिडेंट केदार नाथ जैन, प्रिंसिपल मृधु अब्लाश ने अन्य मेहमानों के साथ मिलकर ज्योति प्रज्ज्वलन की रस्म अदा की। मुख्य अतिथि ने स्कूल का झंडा फहराया। इसके बाद स्टूडेंट्स ने मार्च पास्ट कर सभी मेहमानों का स्वागत किया। चारों हाउस के कैप्टन ने स्टूडेंट्स के साथ मिल कर मार्च पास्ट की। आत्म देवकी निकेतन स्कूल के एथलीट्स और प्लेयर्स ने मिल कर ओलंपिक टॉर्च जलाई। स्कूल के स्पोर्ट्स कैप्टन ने सभी खिलाड़ियों को खेलभावना और ईमानदारी के साथ खेलने के लिए प्रेरित किया। मुख्य अतिथि ने एथलेटिक मीट को ओपन डिक्लेयर किया।
इसके बाद स्कूल के स्टूडेंट्स ने विभिन्न खेलों में बढ़चढ़ कर हिस्सा लिया और शानदार प्रदर्शन किया। स्कूल के नन्हे मुन्ने बच्चों ने बटरफ्लाई रेस, कैटरपिलर रेस, जोकर रेस, हर्डल रेस में हिस्सा लिया। वहीं, प्राइमरी विंग के बच्चों ने विंटर रेस, ब्रिक रेस, जोकर रेस, हर्डल रेस, बॉक्स रेस, रन एंड डांस रेस, 50 मीटर रेस, सैक रेस, 3 लैग्ड रेस, रिले रेस, स्लो रेस का आयोजन किया गया। सीनियर विंग के स्टूडेंट्स ने 100 मीटर रेस, हर्डल रेस, रिले रेस, 400 मीटर रेस, स्लो साइकलिंग में हिस्सा लिया। इस मौके पर राजकुमार जैन, शांति सरूप जैन, शीतल कुमार जैन, बिपिन जैन, अरविंद कुमार जैन, शिव देश बंधू गुप्ता, योगेश्वर जैन और अन्य मौजूद थे।
लुधियाना | स्टूडेंट्सने खेलों में शानदार प्रदर्शन किया। स्टूडेंट्स को उनके अच्छे प्रदर्शन के कारण बेस्ट प्लेयर का टाइटल दिया गया। इसमें अंडर-14 ब्वॉयज कैटेगरी में अभिषेक और लड़कियों में ऋचा ने बेस्ट प्लेयर का टाइटल जीता। अंडर-17 ब्वॉयज कैटेगरी में इशान और गर्ल्स कैटेगरी में वैष्णवी बेस्ट प्लेयर बने। अंडर-19 ब्वॉयज कैटेगरी में इमैन्युअल और लड़कियों में नम्रता जैन को बेस्ट प्लेयर घोषित किया गया। इस दौरान विजेता स्टूडेंट्स को इनाम और ट्रॉफी देकर सम्मानित भी किया गया।
किदवई नगर स्थित आत्म देवकी निकेतन स्कूल में एनुअल स्पोर्ट्स मीट के दौरान कल्चरल प्रोग्राम पेश करते बच्चे। फोटो: भास्कर
hin_Deva bho_Deva hin_Deva hin_Deva hin_Deva bho_Deva